लीबिया संकट से कच्चे तेल की कीमत चढ़ी  
लीबिया और पश्चिम एशिया में जारी संकट के कारण कच्चे तेल की कीमत में एक बार फिर तेजी दर्ज की गयी है।
लीबिया और पश्चिम एशिया में जारी संकट के कारण कच्चे तेल की कीमत में एक बार फिर तेजी दर्ज की गयी है। मई डिलीवरी के लिए न्यूयॉर्क का मुख्य अनुबंध 15 सेंट बढ़कर 105.55 अमेरिकी डॉलर प्रति बैरल हो गयी। इसी प्रकार, ब्रेंट नार्थ सी कच्चे तेल की कीमत मई डिलीवरी के लिए 25 सेंट बढ़कर 115.84 अमेरिकी डॉलर हो गयी।  ऊर्जा मामलों के अर्गस मीडिया के विशेषज्ञ जैसन फीर ने कहा, लीबिया और पश्चिम एशिया में राजनीतिक अस्थिरता के कारण कच्चे तेल की कीमत चढ़ी है।